**P r e p i s  interpelácií poslancov z rokovania MsZ č. XXX dňa 24.04.2014**

Predložené ústne + písomne

I n t e r p e l u j ú c i : **Ing. Pavol Gurega**

1. Žiadam o rozšírenie kamerového systému na Nám. sv. Mikuláša tak, aby monitoroval novú herňu, chodník na Jarmočnú ul. a časť námestia.

Z o d p o v e d n ý : JUDr. Pivovarník

1. Riešiť usadenie sa holubov v centre mesta.

Z o d p o v e d n ý : Ing. Pristáš

1. Riešiť plochy revitalizácie mesta, ktoré nie sú v súlade s projektom a jeho cieľom.

Z o d p o v e d n ý : Ing. arch. Benko

1. Výstavba bytového domu – nesúhlasí s vyjadrením primátora, že to schválili poslanci bez problémov, lebo všetci poslanci mali námietky, že neboli oslovené firmy zo Starej Ľubovne. Boli však postavení pred rozhodnutie, že buď to podporia, alebo stavba nepôjde, preto nakoniec rozhodli o výstavbe.
2. Na základe informácie podanej na rokovaní MsZ požadujem, aby bola podaná konkrétna správa o zahraničných cestách s konkrétnym výsledkom cesty, nákladmi na cestu a efektom pre naše mesto.
3. Interpelujem VZ spol. s r. o. Slobyterm o vysvetlenie, prečo bola spoločnosťou porušená zmluva o výkone správy, prečo spoločnosť nerieši závery zo schôdze vlastníkov bytov a chcem zjednanie nápravy s vrátením finančných prostriedkov na účet vlastníkov bytov (fond opráv).

Z o d p o v e d n ý : Ing. Džugan

I n t e r p e l o v a n ý : PaedDr. Biganič

I n t e r p e l u j ú c i : **RNDr. Valent Jaržembovský**

NEKVALITNÉ SADOVÉ ÚPRAVY – VÝSADBA

1. Výsadba bola urobená z nedostatočne zapestovaného materiálu. Veľká časť druhovej skladby bola vysadená z  rozmnožovačov a nie zapestovaného kontajnerového materiálu. Vysadené stromy (platany) nespĺňali a nespĺňajú (aj vymenené) podmienku veľkosti obvodu kmeňa a tým aj veľkosti koreňového balu. Kto preberal a prevzal takúto výsadbu za investora a za správcu zelene? Dodávateľ zelene by mal aj v záujme svojej firemnej cti tieto nedostatky odstrániť.

Z o d p o v e d n ý : Ing. arch. Benko

1. Ak máme pripustiť zmenu oproti projektu, osobne odporúčam zatrávniť zelený pás medzi cestou a chodníkom na Ul. 1. mája vzhľadom na jeho „jarmočné“ zaťaženie.

Z o d p o v e d n ý : Ing. arch. Benko + EKOS, s. r. o.

1. Upozorňujem ďalej na neodborné zásahy do ošetrovania a formovania stromov i krov v meste. Robia ich často pracovníci s IQ ...? bez odborného dozoru s výsledkom nežiaducim.

Z o d p o v e d n ý : Ing. arch. Benko + EKOS, s. r. o.

I n t e r p e l u j ú c i : **MUDr. Jana Priputníková**

Problém parkovania pri Ľubovnianskej nemocnici, n. o., konkrétne v medziblokovom priestore na Sládkovičovej ul. – navrhujem vyznačiť parkovacie miesta čiarami + zriadiť stále stanovište kontajnerov (spoluobčania ich neustále presúvajú a tak komplikujú podmienky parkovania).

Z o d p o v e d n í : VPS, p. o. + EKOS, spol. s r. o.

I n t e r p e l o v a n ý : Ing. Krett

I n t e r p e l u j ú c i : **PaedDr. Klaudia Satkeová**

Zabezpečiť obnovenie prevádzkového poriadku a dozoru (napr. v rámci VPP) na sídlisku Východ – detské ihrisko + multifunkčné ihrisko v odpoludňajších a večerných hodinách. Dôvodom sú neustále sťažnosti obyvateľov sídliska na hluk (kopanie do mantinelov) a poškodzovanie majetku (lavičky, sieť, ...). Pravidelné hliadky MsP nepostačujú.

Z o d p o v e d n ý : EKOS, spol. s r. o.

I n t e r p e l u j ú c i : **Mgr. Michal Šipoš**

1. Lávka cez rieku Poprad – pri vybudovaní hrádze, resp. vodnej elektrárne boli zatopené kovové nosníky, ktoré neboli projektované na stále zatopenie. Odpoveď som nedostal.

I n t e r p e l o v a n ý : Ing. arch. Benko

1. Prečo ste nepodpísali Zmluvu o budúcej zmluve o dočasnom užívaní pozemku, ktorá bola potrebná k žiadosti o grant s možnosťou postaviť ďalšie detské ihrisko v Starej Ľubovni? Ocenil by som, keby ste mi odpovedali, najlepšie pravdu.

I n t e r p e l o v a n ý : PaedDr. Biganič