

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: XXXI/2014**

**Dňa: 19.06.2014**

**K bodu programu:** **č. 4**

**Názov materiálu: Schválenie pracovného času a platu hlavného kontrolóra Mesta Stará Ľubovňa**

**Materiál obsahuje**: Návrh uznesenia

Dôvodovú správu

**Materiál vypracoval**

**a predkladá:** Mgr. Matej Zamkovský

vedúci organizačného a právneho oddelenia

**Podpis: \_\_\_\_\_\_\_\_\_\_\_\_\_\_\_\_\_\_**

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**s c h v a ľ u j e**

hlavnému kontrolórovi Mesta Stará Ľubovňa s účinnosťou od 01.07.2014 plný pracovný úväzok

37,5 h týždenne s platom stanoveným podľa § 18c zákona 369/1990 Zb. bez mesačnej odmeny.

**D ô v o d o v á s p r á v a**

Vybrané ustanovenia zákona 369/1990 Zb.

§ 18a

(5) Hlavného kontrolóra volí obecné zastupiteľstvo na šesť rokov. Jeho funkčné obdobie sa začína dňom, ktorý je určený ako deň nástupu do práce.

(6) Hlavnému kontrolórovi vzniká po zvolení nárok na uzavretie pracovnej zmluvy s obcou. **Pracovný pomer možno dohodnúť aj na kratší pracovný čas,**[**16b)**](javascript:%20fZzSRInternal('11632',%20'16606929',%20'0',%20'0',%20'0',%20'100237')) **ktorého dĺžku určí obecné zastupiteľstvo pred vyhlásením voľby kontrolóra.**

(7) **Starosta je povinný s právoplatne zvoleným hlavným kontrolórom uzavrieť pracovnú zmluvu najneskôr v deň nasledujúci po dni skončenia funkčného obdobia predchádzajúceho hlavného kontrolóra**. Deň nástupu do práce sa určí na deň nasledujúci po dni skončenia funkčného obdobia predchádzajúceho hlavného kontrolóra

§ 18c

Plat hlavného kontrolóra

(1) Plat hlavného kontrolóra je súčinom priemernej mesačnej mzdy zamestnanca v národnom hospodárstve, vyčíslenej na základe údajov Štatistického úradu Slovenskej republiky za predchádzajúci kalendárny rok, a koeficientu podľa počtu obyvateľov obce, ktorý je v obciach

|  |  |  |  |  |
| --- | --- | --- | --- | --- |
| **f)** | **od 10 001** | **do** | **20 000 obyvateľov** | **1,96** |

(2) Ak má hlavný kontrolór obce dohodnutý pracovný pomer na kratší pracovný čas, jeho plat sa určí podľa odseku 1 v závislosti od dĺžky pracovného času.

(3) Ak hlavný kontrolór obce vykonáva činnosť pre viaceré obce, každá obec mu určí plat podľa odseku 1 v závislosti od dĺžky dohodnutého pracovného času.

(4) Plat hlavného kontrolóra obce je zaokrúhľovaný na celé eurá smerom hore.

(5) Obecné zastupiteľstvo môže hlavnému kontrolórovi schváliť mesačnú odmenu až do výšky 30 % z mesačného platu hlavného kontrolóra podľa odseku 1.

(6) Na základe dohody obcí môžu obecné zastupiteľstvá schváliť mesačnú odmenu hlavnému kontrolórovi, ktorý vykonáva kontrolnú činnosť pre viaceré obce, až do výšky 30 % z jeho mesačného platu určeného podľa odseku 3.

**Doterajší hlavný kontrolór** má uzavretý pracovný pomer **do 30.6.2014.**

**Novozvolený hlavný kontrolór** by mal uzavrieť pracovný pomer **dňom 01.07.2014.**

**Priemerná mesačná mzda v národnom hospodárstve SR za rok 2013 je 824 €.**

**Maximálny plat**: 824 x 1,96 = **1 615,04 €** + max. odmena 30 % **484,512 €**

plat celkom 2 099,552 = **2 100,-- €**

**Celkové mzdové náklady**: plat 2 100,-- € + odvody 34,95 % 733,95 = **2 833,95 €**

**Mestská rada v Starej Ľubovni na svojom rokovaní dňa 10.06.2014 odporučila MsZ schváliť hlavnému kontrolórovi Mesta Stará Ľubovňa plný pracovný úväzok 37,5 h týždenne s platom stanoveným podľa § 18c zákona 369/1990 Zb. bez mesačnej odmeny.**