

**MESTSKÝ ÚRAD STARÁ ĽUBOVŇA**

**Obchodná ul. č. 1, 064 01 Stará Ľubovňa**

**Ing. Pavol Gurega**

**1.mája 10**

**064 01 Stará Ľubovňa**

Váš list číslo/zo dňa Naše číslo Vybavuje/linka/e-mail Stará Ľubovňa

24.04.2014 XXX/2014 PaedDr. Biganič 26.05.2014

**Interpelácia na MsZ č. XXX/2014 zo dňa 24.04.2014**

Na zasadnutí MsZ dňa 24.4.2014 v rámci interpelácii ste požadovali konkrétnu správu o zahraničných cestách primátora mesta s konkrétnym výsledkom cesty, nákladmi na cestu a efektom pre naše mesto.

Zahraničné pracovné cesty primátora mesta:

1. Vyplývali zo zmlúv s partnerskými mesta na základe pozvaní.
2. Boli realizované na základne výkonu funkcie člena rady EUROREGIÓNU TATRY, príp. EZUS.
3. Keďže primátor mesta je členom politického výboru Združenia miest a obcí, regiónov EÚ (CEMR) služobné cesty boli hradené z prostriedkov ZMOS (Cadiz, Paríž, Varšava).
4. Posledná zahraničná pracovná cesta do Moldavska bola na základe pozvania veľvyslanca SR v Kišiňove. Región a mesto Stará Ľubovňa boli predstavené turistickým agentúram, cestovným kanceláriám a širokej verejnosti v rámci slovenského stánku na medzinárodnom Veľtrhu cestovného ruchu v moldavskom hlavnom meste Kišiňov. Okrem zástupcov cestovného ruchu bola v slovenskom stánku prezentovaná aj Oblastná organizácia cestovného ruchu Severný Spiš Pieniny. Z rozpočtu Mesta bolo hradené ubytovanie a čiastočne stravné, bez cestovných nákladov.

V prípade ak máte záujem poznať detaily a opodstatnenosť zahraničných pracovných ciest primátora, môžete navrhnúť mestskému zastupiteľstvu úlohu pre kontrolórku, aby preverila všetky pracovné cesty primátora, resp. si môžete dohodnúť termín poslaneckého prieskumu a osobne navštíviť a nahliadnuť do vyúčtovania zahraničných pracovných ciest na príslušnom oddelení MsÚ.

S pozdravom

PaedDr. Michal Biganič